pythainlp/thai-wiki-dataset-v4 huggingface dataset:
เก็ตส์/ชิลเบร์ตู

เก็ตส์/ชิลเบร์ตู  เป็นสตูดิโออัลบั้มแนวบอสซาโนวาโดยสแตน เก็ตส์ นักแซกโซโฟนชาวอเมริกัน และ ชูเอา ชิลเบร์ตู นักร้องนำเสียงชายและมือกีตาร์ชาวบราซิล และยังได้นักกีตาร์และผู้ประพันธ์แนวแจ๊สบอสซาโนวาชื่อดังอย่างอังโตนีอู การ์ลูช โชบิง เข้าร่วมบันทึกเสียงอีกหลายเพลง อัลบั้มเปิดตัวในเดือนมีนาคม ค.ศ. 1964 ผ่านทางค่ายเวิร์ฟเรเคิดส์ "เก็ตส์/ชิลเบร์ตู" ยังได้นักร้องเสียงผู้หญิงจาก อัสตรุด ชิลเบร์ตู ซึ่งเป็นภรรยาของชูเอา ชิลเบร์ตู มาเป็นนักร้องให้กับเพลง "Garota de Ipanema" (The Girl from Ipanema) และ "Corcovado" โดยเฉพาะในเพลง "Garota de Ipanema" ได้กลายเป็นหนึ่งในเพลงแนวบอสซาโนวาที่มีชื่อเสียงโด่งดังที่สุด ในเวลาต่อมาก็ได้รับรางวัลแกรมมี สาขาบันทึกเสียงแห่งปี และผลักดันให้ชิลเบร์ตู มีชื่อเสียงไปทั่วโลกอย่างไม่คาดคิดมาก่อน เพลง "Doralice" และ "Para Machucar Meu Coração" ก็ยังส่งเสริมแนวแซมบาบอสซาโนวาคลาสสิก ซึ่งร่วมประพันธ์โดยชิลเบร์ตูและโชบิง
"เก็ตส์/ชิลเบร์ตู" ได้รับการยกย่องให้เป็นอัลบั้มที่สร้างกระแสและทรงอิทธิพลต่อวงการบอสซาโนวาไปยังทั่วโลก ได้กลายเป็นหนึ่งในอัลบั้มแจ๊สที่มียอดจำหน่ายสูงที่สุดตลอดกาล ด้วยยอดจำหน่ายรวมกว่า 2 ล้านก็อปปี้ในปี ค.ศ. 1964 ได้รับการยกให้เป็นหนึ่งในอัลบั้มที่ดีที่สุดตลอดกาลจากนิตยสารโรลลิงสโตน และนิตยสารไวพ์ (Vipe) และได้ยกเข้าสู่หอเกียรติยศลลาตินในปี ค.ศ. 2001 "เก็ตส์/ชิลเบร์ตู" ได้รับการคำชมมากมายจากนักวิจารณ์ดนตรี ซึ่งพวกเขาได้ยกย่องเสียงร้องของชิลเบร์ตู ทำนอง จังหวะและความมินิมอลในตัวอัลบั้ม "เก็ตส์/ชิลเบร์ตู" ยังได้รับรางวัลแกรมมีในสาขาอัลบั้มแจ๊สที่ดีที่สุด และรางวัลเทคนิคเสียงที่ดีที่สุด ในหมวดไม่ใช่ดนตรีคลาสสิก นอกจากนี้อัลบั้มยังกลายเป็นอัลบั้มนอกสัญชาติอเมริกันอัลบั้มแรกที่ได้รับรางวัลแกรมมี สาขาอัลบั้มแห่งปี ประจำปี ค.ศ. 1965
เตอร์กิสถาน

เตอร์กิสถาน (แปลตรงตัวว่า "สถานที่ของชาวเติร์ก") หมายถึงพื้นที่หนึ่งในเอเชียกลาง ตั้งอยู่ระหว่างไซบีเรียทางทิศตะวันออกเฉียงเหนือ ทิเบต, อินเดีย และอัฟกานิสถานทางทิศใต้ ทะเลแคสเปียนทางทิศตะวันตก และทะเลทรายโกบีทางทิศตะวันออก
จากต้นกำเนิดในภาษาเปอร์เซีย คำ "เตอร์กิสถาน" ไม่เคยเป็นชื่อเรียกของรัฐชาติแห่งใดแห่งหนึ่ง ในครั้งแรก นักภูมิศาสตร์ชาวเปอร์เซียนำคำนี้มาใช้เรียกสถานที่แห่งกลุ่มชนเตอร์กิก ซึ่งก็คือที่ใดก็ตามที่มีกลุ่มชนเตอร์กิกอาศัยอยู่ ต่อมา ระหว่างที่ชาวรัสเซียกำลังขยายอำนาจลงไปทางทิศใต้เพื่อพิชิตเอเชียกลางในคริสต์ศตวรรษที่ 19 พวกเขาได้เข้ายึดเมืองเตอร์กิสถาน (ปัจจุบันอยู่ในคาซัคสถาน) ใน ค.ศ. 1864 และเข้าใจผิดว่าชื่อเมืองนี้เป็นชื่อของภูมิภาคทั้งหมด จึงได้ตั้งชื่อเขตการปกครองใหม่ของตนว่า "เตอร์กิสถาน" 
ในปัจจุบัน คำ "เตอร์กิสถาน" หมายถึงภูมิภาคหนึ่งในเอเชียกลางที่มีกลุ่มชนเตอร์กิกอาศัยอยู่เป็นส่วนใหญ่ แต่ภูมิภาคดังกล่าวยังเป็นที่อยู่ของชนกลุ่มอื่นที่ไม่ใช่เตอร์กิกด้วย (เช่น ชาวทาจิก) และไม่ได้ครอบคลุมถึงพื้นที่บางแห่งที่มีกลุ่มชนเตอร์กิกอาศัยอยู่ โดยประกอบด้วยบริเวณที่ปัจจุบันเป็นเติร์กเมนิสถาน, ทาจิกิสถาน, คีร์กีซสถาน, อุซเบกิสถาน, ภาคใต้และตะวันออกของคาซัคสถาน และภาคตะวันตกของซินเจียง (ซึ่งยังเป็นที่รู้จักในชื่อเตอร์กิสถานตะวันออก หรือเตอร์กิสถานของจีน) บ่อยครั้ง พื้นที่บางแห่งของอัฟกานิสถานและรัสเซีย (ตาตาร์สถานและไซบีเรีย) ที่เป็นถิ่นฐานหลักของกลุ่มชนเตอร์กิกก็ได้รับการนับรวมอยู่ในภูมิภาคเตอร์กิสถานเช่นกัน
สุลต่านบาเยซิดที่ 1

สุลต่านบาเยซิดที่ 1  หรือ สุลต่านบาเยซิดสายฟ้า สุลต่านองค์ที่ 4 แห่ง จักรวรรดิออตโตมัน พระองค์เป็นพระราชโอรสของ สุลต่านมูรัดที่ 1 ครองสิริราชสมบัติจาก ค.ศ. 1389 ถึง 1402 พระองค์ได้สร้างกองทัพที่ยิ่งใหญ่ที่สุดในโลกในเวลานั้นแต่พระองค์ไม่ประสบความสำเร็จในการปิดล้อม กรุงคอนสแตนติโนเปิล ราชธานีของ จักรวรรดิไบแซนไทน์ พระองค์พ่ายแพ้และถูกจับโดย ตีมูร์ ระหว่าง ยุทธการที่อังการา เมื่อเดือนกรกฎาคม ค.ศ. 1402 และสวรรคตระหว่างถูกคุมขังเมื่อวันที่ 8 มีนาคม ค.ศ. 1403
ภายหลังจากที่สุลต่านบาเยซิดที่ 1 พ่ายแพ้และถูกจับจักรวรรดิออตโตมันก็เกิดสงครามกลางเมืองระหว่างเชื้อพระวงศ์ด้วยกันและเกิดการว่างกษัตริย์นานถึง 11 ปีก่อนที่ สุลต่านเมห์เหม็ดที่ 1 พระราชโอรสของสุลต่านบาเยซิดจะสามารถรวมจักรวรรดิออตโตมันให้เป็นหนึ่งเดียวได้สำเร็จเมื่อ ค.ศ. 1413
แซร์โจ มัตตาเรลลา

แซร์โจ มัตตาเรลลา (เกิด 23 กรกฎาคม ค.ศ. 1941) เป็นประธานาธิบดีคนที่ 12 ของประเทศอิตาลี ดำรงตำแหน่งตั้งแต่ 3 กุมภาพันธ์ ค.ศ. 2015 ถึงปัจจุบัน
มัตตาเรลลาเป็นนักการเมืองที่เป็น ชาวคริสต์ฝ่ายซ้าย มัตตาเรลลาเป็นสมาชิกชั้นนำของพรรค คริสเตียนประชาธิปไตย ตั้งแต่ต้นทศวรรษ 1980 จนกระทั่งยุบเขาดำรงตำแหน่ง รัฐมนตรีว่าการกระทรวงความสัมพันธ์รัฐสภา ตั้งแต่ปี ค.ศ.1987 ถึง ค.ศ.1989 และ รัฐมนตรีว่าการกระทรวงศึกษาธิการ ตั้งแต่ปี ค.ศ.1989 ถึง ค.ศ.1990 ในปี ค.ศ.1994 มัตตาเรลลาเป็นหนึ่งในผู้ก่อตั้ง พรรคประชาชนอิตาลี ดำรงตำแหน่ง รองนายกรัฐมนตรีอิตาลี ตั้งแต่ปี ค.ศ.1998 ถึง ค.ศ.1999 และ รัฐมนตรีว่าการกระทรวงกลาโหม ตั้งแต่ปี ค.ศ.1999 ถึง ค.ศ.2001 เขาเข้าร่วมพรรค เดซี่ ในปี ค.ศ.2002 และเป็นหนึ่งในผู้ก่อตั้ง พรรคประชาธิปไตย ในปี ค.ศ.2007 โดยเขาออกจากพรรคเมื่อถอนตัวจากการเมืองในปี ค.ศ.2008 และเขายังดำรงตำแหน่งผู้พิพากษาใน ศาลรัฐธรรมนูญ (อิตาลี) ตั้งแต่ปี ค.ศ.2011 ถึง ค.ศ.2015
ในวันที่ 31 มกราคม พ.ศ.2015 มัตตาเรลลาได้รับ ได้รับเลือก ให้เป็นประธานาธิบดีในการลงคะแนนเสียงครั้งที่สี่ สนับสนุนโดย แนวร่วมกลาง-ซ้าย ส่วนใหญ่นำโดย PD และพรรคฝ่ายกลาง เขาได้รับเลือกเป็นสมัยที่ 2 เมื่อวันที่ 29 มกราคม ค.ศ.2022 ทำให้เขาเป็นประธานาธิบดีคนที่สองของอิตาลีที่ได้รับเลือกตั้งใหม่ ส่วนคนแรกคือ จอร์โจ นาโปลีตาโน ในปี ค.ศ.2022 นายกรัฐมนตรีสี่คนได้ดำรงตำแหน่งขณะที่เขาเป็นประธานาธิบดี หนึ่งในนั้นคือ มัตเตโอ เรนซี หลังจากหัวหน้า PD และผู้สนับสนุนหลักของผู้สมัครรับเลือกตั้งประธานาธิบดีของเขา ปาโอโล เจนตีโลนี สมาชิกชั้นนำของ PD ที่สืบทอดตำแหน่งต่อจาก เรนซี หลังจากการลาออกในปี 2016, จูเซปเป คอนเต ในขณะนั้น นักการเมืองอิสระ ที่ปกครองทั้งพันธมิตรฝ่ายขวาและฝ่ายซ้ายในสองตู้ติดต่อกัน, และ มาริโย ดรากี นายธนาคารและอดีต ประธานธนาคารกลางยุโรป ผู้ที่ได้รับการแต่งตั้งจากมัตตาเรลลาให้เป็นผู้นำ รัฐบาลแห่งชาติ หลังจากการลาออกของคอนเต
พระนางชยเทวี

ชยเทวี (สวรรคต ค.ศ. 713) หรือพระนามเต็มว่า ธุลีเชงพระกมรเตงอัญศรีชัยเทวี (ธูลิ เชง วฺระ กํมฺรตางฺ อญฺ ศฺรีชยเทวี) เป็นพระราชินีแห่งอาณาจักรเจนละ ครองราชย์ระหว่าง ค.ศ. 681–713 แต่บางแหล่งก็ว่า ค.ศ. 690–713
พระนางเป็นพระราชธิดาของพระเจ้าชัยวรมันที่ 1 และมีพระขนิษฐาหนึ่งพระองค์ คือ เจ้าหญิงโสภะชัยยะ (Sobhajaya) ผู้ซึ่งเสกสมรสกับนักบวชอินเดียนาม Sivait Brahim Sakrasvamin
พระเจ้าชัยวรมันที่ 1 สวรรคตเมื่อ ค.ศ. 681 โดยไม่มีรัชทายาทที่เป็นชาย พระนางจึงได้สืบราชสมบัติต่อ รัชสมัยของพระนางเต็มไปด้วยความวุ่นวายทางการเมือง และการขึ้นครองราชย์ของพระนางก็เป็นที่โต้แย้ง นำไปสู่การแบ่งแยกรัฐเจนละออกเป็นเจนละบกกับเจนละน้ำ 
ครั้นถึงปี ค.ศ. 707 อาณาจักรเจนละได้เกิดความวุ่นวายขึ้นเนื่องจากการก่อกบฏชิงราชสมบัติ โดยพระเจ้าพลาทิตยะราชได้เข้ายึดพระราชอำนาจและปลดพระนางลงจากตำแหน่งและสถาปนาพระองค์ขึ้นเป็นกษัตรย์อีกพระองค์ในอาณาจักรเจนละน้ำ พระเจ้าพลาทิตย์ทรงครองราชย์ได้เพียง 1 ปี แต่อย่างไรก็ตามพระนางยังคงถือเป็นกษัตริย์แห่งเจนละ (เจนละบก) ต่อมาพระเจ้าปตินทรวรมันก่อกบฏยึดพระราชอำนาจจากพระเจ้าพลาทิตย์และสถาปนาตนเองขึ้นเป็นกษัตริย์พระองค์ใหม่ (เจนละน้ำ) พระปตินทรวรมันครองอำนาจได้เพียง 3 ปี จึงถูกพระเจ้าปุษรักษ์พระราชสวามีของพระนางชัยเทวีเข้าชิงราชสมบัติ พระเจ้าปุกรักษ์ทรงครองราชสมบัติยาวนานถึง 14 ปีก่อนจะสละราชบัติให้พระบิดาของพระองค์ขึ้นครองราชสมบัติเป็น พระเจ้าสัมภูวรมัน พระองค์ได้รวมเจนละบกและเจนละน้ำเข้าไว้ด้วยกันอีกครั้ง แต่เมื่อพระองค์สวรรคตอาณาจักรเจนละได้แตกแยกออกเป็นสองอาณาจักรเช่นเดิม โดยเจนละบกมี พระเจ้าราเชนทรวรมันที่ 1 ปกครอง และเจนละน้ำมี พระเจ้ามหิปติวรมันปกครอง
พระนางทรงสิ้นพระชนม์โดยไร้พระราชอำนาจในปี ค.ศ. 713 พระขนิษฐาของพระนางให้สร้างจารึกไว้ที่เมืองพระนครพรรณนาถึงช่วงเวลาอันเลวร้ายในบ้านเมือง และสิ่งต่าง ๆ ที่พระนางประทานแก่เทวาลัยของ Siva Tripurankata ซึ่งพระขนิษฐาของพระนางได้สร้างขึ้นไว้ ไม่มีข้อมูลที่แน่ชัดเกี่ยวกับรัชกาลของพระนางหลังจาก ค.ศ. 713 อีก
จูเซปเป คอนเต

จูเซปเป คอนเต (เกิด 8 สิงหาคม ค.ศ. 1964) เป็นอดีตนายกรัฐมนตรีคนที่ 58 ของประเทศอิตาลี ดำรงตำแหน่งตั้งแต่ 1 มิถุนายน ค.ศ. 2018 ถึงวันที่ 13 กุมภาพันธ์ ค.ศ. 2021
นางงามนานาชาติ 2011

นางงามนานาชาติ 2011  เป็นการจัดประกวดนางงามนานาชาติครั้งที่ 51 กำหนดจัดในวันที่ 6 พฤศจิกายน 2011 ณ อินเตอร์เนชันแนล เทนนิส เซ็นเตอร์ เฉิงตู, จีน อีลิซาเบธ มอสเควนลา นางงามนานาชาติ 2010 จากเวเนซุเอลา ได้สวมมงกุฎแก่มาเรีย เฟร์นันดา คอร์เนโจ จากเอกวาดอร์ เป็นผู้ครองตำแหน่งคนใหม่
ผู้เข้าประกวด.
67 ผู้แข่งขันที่ได้รับการยืนยันแล้ว:
หมายเหตุ.
เข้าร่วมครั้งแรก.
<templatestyles src="Div col/styles.css"/>
กลับมาเข้าร่วม.
<templatestyles src="Col-begin/styles.css"/>
ถอนตัว.
<templatestyles src="Col-begin/styles.css"/>
การเข้าร่วมประกวดระดับนานาชาติในเวทีอื่น ๆ.
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
<templatestyles src="Col-begin/styles.css"/>
ปาฏิหาริย์ร้านชำของคุณนามิยะ

ปาฏิหาริย์ร้านชำของคุณนามิยะ (ナミヤ雑貨店の奇蹟) เป็นนวนิยายจากประเทศญี่ปุ่นประพันธ์โดย ฮิงาชิโนะ เคโงะ ภายใต้สำนักพิมพ์ สำนักพิมพ์คะโดะกะวะ และได้ถูกแปลเป็นภาษาไทยโดย กนกวรรณ เกตุชัยมาศ ภายใต้สำนักพิมพ์ น้ำพุสำนักพิมพ์ จำนวน 512 หน้า
เรื่องย่อ.
ในความเงียบสงัดยามวิกาล หัวขโมยสามคนก่อเหตุและเข้าไปซ่อนตัวในร้านชำร้าง ทันใดนั้นก็มีจดหมายลึกลับสอดเข้ามาทางช่องประตู ใครบางคนเขียนเล่าปัญหาชีวิตและขอคำแนะนำจากเจ้าของร้านชำ หัวขโมยทั้งสามจึงนึกสนุกและสวมรอยเขียนตอบเอง แต่จู่ ๆ จดหมายที่เขียนก็หายวับไป...แทนที่ด้วยจดหมายฉบับใหม่ ปรากฏว่าจดหมายที่ว่านั้นถูกส่งมาจากอดีตเมื่อ 40 ปีก่อน พวกเขาสงสัยว่าร้านชำแห่งนี้น่าจะมีกลไกบางอย่าง ทำให้ติดต่อกับคนในอีกยุคสมัยได้ และคนที่น่าจะรู้ ความลับนี้ก็คือ คุณนามิยะ เจ้าของร้าน แต่ปัญหาคือเขาจากโลกนี้ไปหลายสิบปีแล้ว เมื่อมิติแห่งกาลเวลามาบรรจบ... ร้านชำที่เคยช่วยเหลือผู้คนมากมายผ่านจดหมาย จะทำให้ปาฏิหาริย์เกิดขึ้นอีกครั้งได้หรือไม่
ตัวละคร.
อัตสึยะ - หัวหน้ากลุ่มของแก็งค์เด็กสามคนจากสถานรับเลี้ยงเด็กกำพร้า มีความเย็นชาต่อการเขียนจดหมายตอบกลับ
โคเฮ - เพื่อนของอัตสึยะจากสถานรับเลี้ยงเด็กกำพร้า มีความอ่อนไหวและคอยเป็นสื่อกลางระหว่างอัตสึยะและโชตะ
โชตะ - เพื่อนของอัตสึยะจากสถานรับเลี้ยงเด็กกำพร้า ค่อนข้างเอาแต่ใจและมักมีความขัดแย้งกับอัตสึยะ
นามิยะ ยูจิ - เจ้าของร้านขายของชำนามิยะ ผู้ตอบจดหมายปรึกษาปัญหากลุ้มใจที่ถูกส่งมาที่ร้านในขณะเดียวกันก็ต้องต่อสู้กับมะเร็งตับอ่อนของตนเองด้วย
ภาพยนตร์.
เวอร์ชันญี่ปุ่น.
เวอร์ชันญี่ปุ่นกำกับการแสดงโดย ฮิโรกิ ริวอิจิ กำหนดฉายเมื่อวันที่ 23 พฤษจิกายน 2017
เวอร์ชันจีน.
เวอร์ชันจีนจัดทำโดย Emperor Motion Pictures และ Wanda Media กำหนดฉายเมื่อวันที่ 29 ธันวาคม 2017 แสดงนำโดย แจ็คกี้ ชาน
การประท้วงด้านความปลอดภัยทางถนนในประเทศบังกลาเทศ พ.ศ. 2561

การประท้วงเรียกร้องความปลอดภัยทางท้องถนนในประเทศบังกลาเทศ พ.ศ. 2561 เป็นการประท้วงทางสาธารณะที่กำลังดำเนินในประเทศบังกลาเทศ เริ่มขึ้นเมื่อวันที่ 29 กรกฎาคม พ.ศ. 2561 โดยเกิดจากนักเรียนจากสถาบันสองสถาบันได้วิ่งในถนนและถูกรถโดยสารประจำทางที่ไม่มีใบอนุญาตถูกต้องตามกฎหมายชนจึงทำให้เสียชีวิต ด้วยเหตุผลที่รถโดยสารประจำทางรีบที่จะมารับผู้โดยสาร เพื่อป้องกันไม่ให้ขึ้นไปยังรถโดยสารประจำทางคันอื่น กลุ่มนักเรียนจึงได้รวมตัวกันประท้วงให้มีการดูแลความปลอดภัยและเพิ่มกฎหมายที่เข้มงวดมากขึ้นมากกว่านี้ มีผู้ร่วมประท้วงมากขึ้นในประเทศบังกลาเทศอย่างรวดเร็ว. ถึงแม้ว่าการประท้วงเริ่มที่จะสามารถควบคุมได้ และเริ่มสลายการประท้วงลง แต่วันที่ 3 สิงหาคม ทางตำรวจและกลุ่มนักเรียนที่สนับสนุนรัฐบาลได้ออกมาโจมตีผู้ประท้วงและผู้รายงานข่าว
ผลตอบสนองจากนานาชาติ.
สหประชาชาติมีความเป็นห่วงต่อเด็กและเยาวชนในท้องถนนบังกลาเทศในการที่ประท้วงครั้งนี้ สถานเอกอัครทูตประจำกรุงธากา ได้แถลงการณ์ประณามการประท้วงในครั้งนี้ สหพันธ์พิทักษ์เด็กประจำลอนดอนได้ออกมาเรียกร้องให้ฝ่ายรัฐบาลมีการดำเนินการตามกลุ่มนักเรียนที่ออกมาประท้วง
นางงามนานาชาติ 2012

นางงามนานาชาติ 2012  เป็นการจัดประกวดนางงามนานาชาติครั้งที่ 52 กำหนดจัดในวันที่ 21 ตุลาคม 2012 ณ โอกินาวะ ญี่ปุ่น มาเรีย เฟร์นันดา คอร์เนโจ นางงามนานาชาติ 2011 จากเอกวาดอร์ ได้สวมมงกุฎแก่อิคุมิ โยะชิมัตซึ จากญี่ปุ่น เป็นผู้ครองตำแหน่งคนใหม่
โยะชิมัตซึถูกปลดตำแหน่งก่อนที่เธอจะหมดวาระ แต่เธอก็ไม่ได้ถูกแทนที่ด้วยเธอได้รับคำสั่งจากสมาคมวัฒนธรรมระหว่างประเทศ (Miss International organizer) ให้ข้ามไปที่พิธีการสืบทอดตำแหน่งและ "เล่นป่วยและปิด" ออกจากความกลัวเรื่องอื้อฉาว
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
69 ผู้แข่งขันที่ได้รับการยืนยันแล้ว:
หมายเหตุ.
เข้าร่วมครั้งแรก.
<templatestyles src="Col-begin/styles.css"/>
กลับมาเข้าร่วม.
<templatestyles src="Col-begin/styles.css"/>
ถอนตัว.
<templatestyles src="Col-begin/styles.css"/>
การเข้าร่วมประกวดระดับนานาชาติในเวทีอื่น ๆ.
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
<templatestyles src="Col-begin/styles.css"/>
ปแชมึชล์

ปแชมึชล์ ([ˈpʂɛmɨɕl] ; ;) เป็นเมืองที่ตั้งอยู่ทางตะวันออกเฉียงใต้ของประเทศโปแลนด์และมีประชากรทั้งหมด 60,442 คนในเดือนมิถุนายน ค.ศ. 2020 ในปี 1999 เมืองนี้ได้กลายเป็นส่วนหนึ่งของจังหวัดปอตการ์ปาแช ซึ่งในอดีตเมืองนี้อยู่ในจังหวัดปแชมึชล์
ปแชมึชล์ได้มีประวัติศาสตร์ในความมั้งคั่งมายาวนานแล้ว เนื่องจากเมืองนี้มีข้อได้เปรียบในเรื่องในสถานที่ตั้งตามภูมิศาสตร์ ตั้งอยู่ระหว่างเขตภูเขาและเขตดินต่ำที่มีชื่อว่าปแชมึชล์เกต รวมถึงง่ายต่อการคมนาคมและมีดินที่อุดมสมบูรณ์ รวมถึงอยู่ใกล้กับแม่น้ำซานซึ่งสามารถเดินทางได้ เส้นทางการค้าที่สำคัญซึ่งเชื่อมต่อยุโรปกลางจากปแชมึชล์แสดงให้เห็นถึงความสำคัญของเมืองนี้ เมืองเก่าปแชมึชล์ถูกตั้งเป็นอนุสรณ์ทางประวัติศาสตร์ของโปแลนด์
ชื่อ.
เมืองนี้ได้มีชื่อหลายชื่อในประวัติศาสตร์ ที่เลือกมาอย่างเช่น ; ; ; (Peremyshlj) และ (Pshemyslj) และ (Pshemishl)
ประวัติ.
ปแชมึชล์เป็นเมืองที่เก่าเป็นอันดับที่สองของโปแลนด์ใต้ (หลังจากกรากุฟ) มีประวัติถึงศรรตวรรษที่ 8 และเป็นส่วนหนึ่งของรัฐเกรตมอเรเวีย โบราณคดียังยืนยันได้ว่าต่อการปรากฏขึ้นของอารามถึงสมัยศตวรรษที่ 9 หลังจากการบุกรุกของชาวฮังการีในใจกลางเกรตมอเรเวียประมาณ 899 ชาว Lendian ที่ได้อาศัยอยู่ได้ทำการประกาศความจงรักภักดีต่อเจ้าหน้าที่ฮังการี พื้นที่ปแชมึชล์กลายเป็นที่ตั้งของการต่อสู้ระหว่างโปแลนด์ เคียฟรุส และฮังการี ในศตวรรษที่ 9 เป็นอย่างน้อย พื้นที่นี้ได้มีการปรากฏครั้งแรกในปี 981 โดยเนสเตอร์ เมื่อวลาดีมีร์ที่หนึ่งแห่งเคียฟรุสได้บุกรุกถึงโปแลนด์ ในปี 1018 ได้ถูกคืนกลับมาเป็นของโปแลนด์ และถูกเอากลับคืนเป็นของรุสอีกในปี 1013 Palatium complex ถูกสร้างขึ้นในช่วงการปกครองของ Bolesław I Chrobry
เมืองแฝด.
ปแชมึชล์มีเมืองแฝดดังต่อไปนี้
สโมสรฟุตบอลไบเอิร์นมิวนิกในฤดูกาล 2018–19

การแข่งขัน สโมสรฟุตบอลไบเอิร์นมิวนิก ฤดูกาล 2018–19 ซึ่งเป็นฤดูกาลที่ 120 ของประวัติศาสตร์สโมสร และเป็นฤดูกาลที่ 54 ติดต่อกันบนลีกสูงสุดของเยอรมนี
 "ณ วันที่ 6 สิงหาคม ค.ศ. 2018"
ผู้เล่น.
ข้อมูลผู้เล่น.
<templatestyles src="Template:Football squad player/styles.css" />
นัดกระชับมิตร.
      ชนะ
      เสมอ
      แพ้
การแข่งขัน.
      ชนะ
      เสมอ
      แพ้
 "ณ วันที่ 9 มีนาคม ค.ศ. 2019"
พระเจ้าโอโดเอเซอร์

โอโดเอเซอร์ (#เปลี่ยนทาง – 15 มีนาคม ค.ศ. 493) บางครั้งสะกดเป็น โอโดวาเซอร์  หรือ โอโดวาการ์  เป็นทหารและรัฐบุรุษอนารยชนจากดานูบตอนกลางที่ขับไล่องค์จักรพรรดิโรมุลุส เอากุสตุสแห่งโรมันตะวันตก และให้ตนเองเป็นผู้ปกครองอิตาลี (ค.ศ. 476–493) ตามธรรมเนียม การโค่นล้มโรมูลุส เอากุสตุสถือเป็นจุดสิ้นสุดของจักรวรรดิโรมันตะวันตก
ชาติพันธุ์.
ยังไม่มีใครทราบต้นตอชาติพันธุ์ที่แท้จริงของโอโดเอเซอร์ ยกเว้นข้อเท็จจริงที่ว่าเขาไม่ถือเป็นชาวโรมัน นักวิชาการบางส่วนเชื่อว่าต้นกำเนิดของเขาอยู่ในจักรวรรดิหลายชาติพันธุ์ของอัตติลา นักวิชาการส่วนใหญ่จัดให้เขามีเชื้อสายเจอร์แมนิกส่วนหนึ่ง ในขณะที่อีกกลุ่มโต้แย้งว่าเขามีเชื้อสายเจอร์แมนิกเต็มตัว ข้อมูลสมัยกลางตอนต้นอย่างเธโอฟาเนสเรัยกเขาเป็นชาวกอท เช่นเดียวกันกับมาร์เซลลินุส โกเมส ผู้บันทึกเหตุการณ์ในคริสต์ศตวรรษที่ 6 เรียกเขาเป็น "กษัตริย์แห่งชาวกอท" ("Odoacer rex Gothorum")
จักรพรรดิเอาเรลิอานุส

จักรพรรดิออเรเลียน (9 กันยายน 214/215 – กันยายน/ตุลาคม 275) จักรพรรดิแห่ง จักรวรรดิโรมันตะวันตก จาก ค.ศ. 270 ถึง 275 พระองค์ก้าวขึ้นจากตำแหน่งทางทหารสู่ตำแหน่งจักรพรรดิระหว่างรัชสมัยของพระองค์จักรวรรดิโรมันตะวันตกได้พ่ายแพ้ต่อชนเผ่าต่าง ๆ กระทั่งจักรพรรดิออเรเลียนได้ฟื้นฟูมณฑลทางตะวันออกของจักรวรรดิโรมันขึ้นมาอีกครั้งหลังจากพิชิต จักรวรรดิพาลไมรีน ได้ใน ค.ศ. 273 ในปีต่อมาพระองค์สามารถพิชิต จักรวรรดิกอลลิก ทางตะวันตกและสามารถรวมจักรวรรดิโรมันให้เป็นหนึ่งเดียวอีกครั้ง
วันสิ้นโลกนี้ทำอะไร ยุ่งหรือเปล่า มาช่วยเราได้ไหม

วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ญี่ปุ่น: 終末なにしてますか？　忙しいですか？　救ってもらっていいですか？, โรมาจิ: Shūmatsu Nani Shitemasu ka? Isogashii Desu ka? Sukutte Moratte Ii Desu ka?)) หรือ เวิลด์เอนด์ (WorldEnd) หรือชื่อย่อว่า SukaSuka เป็นชุดไลต์โนเวลโดย Akira Kareno และภาพโดย Ue จัดพิมพ์โดยสำนักพิมพ์คะโดะกะวะ ในชุด Kadokawa Sneaker Bunko เมื่อวันที่ 1 พฤศจิกายน 2014 และเล่มที่ 5 ซึ่งเป็นเล่มสุดท้าย ออกวางตลาดในเดือนเมษายน 2016 และภาคต่อ Shūmatsu Nani Shitemasu ka? Mō Ichido dake, Aemasu ka? (終末なにしてますか? もう一度だけ、会えますか?)) หรือ "SukaMoka" วางขายในเดือนเมษายน 2016
สงครามจีน-ฝรั่งเศส

สงครามจีน-ฝรั่งเศส  เป็นสงครามระหว่างจักรวรรดิชิง, จักรวรรดิเหงียน และกองทัพธงดำในกลุ่มกบฎไท่ผิง กับฝรั่งเศส เพื่อครอบครองในสองดินแดน แต่ผรั่งเศสยึดได้เฉพาะแถบเกาะชายฝั่งตะวันออกและไต้หวันของจีน ส่วนจีน, เวียดนาม, และกองทัพธงดำเอาชนะฝรั่งเศสได้ในดินแดนตังเกี๋ยและบริเวณฝั่งเหนือของเวียดนาม จึงทำให้ประกาศชัยชนะทั้งสองฝ่ายและเกิดสนธิสัญญาสันติภาพ
แอนดรูว์ พาร์กเกอร์-โบลส์

แอนดรูว์ พาร์กเกอร์-โบลส์  เกิดเมื่อวันที่ 27 ธันวาคม 2482 ณ เซอร์รีย์ ประเทศอังกฤษ สหราชอาณาจักร เป็นบุตรของ ดีเรค พาร์กเกอร์-โบลส์ และ อาน พาร์กเกอร์-โบลส์ เขายังเป็นหลานชายของ โทมัส พาร์กเกอร์ เอิร์ลที่ 6 แห่งเมเคิลฟิวส์ โดยบิดามารดาของเขาเป็นพระสหายคนสนิทของ สมเด็จพระราชินีเอลิซาเบธ พระราชชนนี ซึ่งเป็นพระมารดาทูลหัวของเขาด้วย นอกจากนี้เขายังได้รับบทบาทเป็นเจ้าพนักงานเชิญผ้าในโอกาส เจ้าหญิงเอลิซาเบธ ดัชเชสแห่งเอดินบะระ (พระยศในขณะนั้น) เสด็จขึ้นครองราชย์ 
เขาได้รับการศึกษาที่เบเนดิก มหาวิทยาลัยแอมเปิลและแซนเฮิสต์ เขาได้รับหน้าที่เข้ากองทหารม้า (บลูส์) ในปี 2503 เขาเป็นผู้ช่วยในค่ายกับราชการทั่วไปของ ประเทศนิวซีแลนด์ เซอร์เบอร์นาร์ด เฟอร์กูสัน เป็นผู้พาเขามาทำงาน เขาก็เสนาธิการกองทหารม้า (เดอะบลูส์) 2510-2512 กองทหารกลายเป็นทหารคุ้มครองประจำพระราชวงศ์ (Royal Horse Guards และ 1st Dragoons) เขาได้รับการเลื่อนตำแหน่งให้เป็นพันตรีในวันที่ 31 ธันวาคม พ.ศ. 2514
เขาเป็นว่าที่นาวาอากาศตรีของหน่วย B กองเรือในปี 2515 ภายหลังเขาเป็นเจ้าหน้าที่ประสานงานอาวุโสทางทหารกับ ลอร์ดซอเมซ เมื่อเขาเป็นได้เลื่อนตำแหน่งเป็นผู้ว่าการ รัฐโรดีเซีย ในช่วงที่มีการเปลี่ยนแปลงการปกครองของ ประเทศซิมบับเว ในปี พ.ศ. 2522-2523 เขาเป็นเจ้าหน้าที่ที่มีความรับผิดชอบสูง และกลายเป็นนายพันเอก 30 มิถุนายน 2523 และได้รับรางวัลแห่งความกล้าหาญแห่งสมเด็จพระราชินีนาถแห่งสหราชอาณาจักร
ในปี พ.ศ. 2524-2526 เขาเป็นผู้บัญชาการกองทหารราบที่อยู่ในบ้านและเป็นผู้บังคับบัญชาในช่วงสวนสาธารณะเฮนพาร์ค และ สวนสาธารณะรีเจนส์ เมื่อทหารและม้าถูกฆ่าตายและบาดเจ็บโดยผู้ก่อการร้าย เขาเป็นหนึ่งในคนแรกที่ถึงเหตุการณ์นั้น
จาก 2530-2533 เขาเป็นพันเอกผู้บังคับบัญชาทหารม้าในพระองค์ สมเด็จพระราชินีนาถเอลิซาเบธ (Her Majesty Queen Elizabeth II) เขาได้รับการเลื่อนตำแหน่งให้เป็นหัวหน้ากองเมื่อวันที่ 30 มิถุนายน 2533 และเป็นผู้อำนวยการกองกำลังทหารสัตว์แห่งราชวงศ์อังกฤษ ตั้งแต่ปี 2534-2537 เขาเกษียณในปี พ.ศ. 2537 
ความสัมพันธ์กับ เจ้าหญิง พระราชกุมารี.
เขาออกเดทกับเจ้าหญิงแอนน์เป็นเวลาหลายปี เริ่มตั้งแต่เดือนมิถุนายน พ.ศ. 2513 ดีเรค บิดาของเขา เป็นพระสหายใน สมเด็จพระราชชนนี ตามที่นักเขียนชีวประวัติ แซลลี เบเดลล์ สมิธ ความสัมพันธ์นี้ไม่ได้ "จริงจังมากระหว่างแอนน์กับแอนดรูว์เพราะแอนดรูว์เป็นคาทอลิก" ดังนั้นการสมรสของทั้ง 2 จึงเป็นไปไม่ได้ ความสัมพันธ์สิ้นสุดลงก่อนที่เขาจะ แต่งงานกับ คามิลลา แชนด์ เขายังคงเป็นเพื่อนกันกับเจ้าหญิงแอนน์
ความสัมพันธ์กับ คามิลลา แชนด์ (สมเด็จพระราชินีคามิลล่า).
ในปี พ.ศ. 2516 หลังจากความสัมพันธ์ที่ไม่ราบรื่น เขาได้แต่งงานกับ คามิลลา แชนด์ ในพิธีแบบโรมันคาทอลิก โดยคามิลลา เป็นอดีตพระสหายสนิทใน เจ้าฟ้าชายชาลส์ เจ้าชายแห่งเวลส์ (สมเด็จพระเจ้าชาลส์ที่3) หลังแต่งงาน ทั้งคู่อาศัยอยู่ที่ Bolehyde Manor และต่อมาที่ Middlewick House ใน Wiltshire และมีลูกสองคนคือ ทอมและ ลอรา ซึ่งลอรา เข้าเรียนที่โรงเรียนเซนต์แมรี ชาฟต์สบรี ซึ่งเป็นโรงเรียนหญิงล้วนคาทอลิกในดอร์เซ็ต ขณะที่ทอมเข้าเรียนที่วิทยาลัยอีตัน เขามีเรื่องผู้หญิงกมายตลอดการแต่งงานกับคามิลลารวมถึงเพื่อนของคามิลลา ทั้งคู่หย่าขาดจากกันในปี พ.ศ. 2538
ยศทหาร.
ด้านชีวิตส่วนตัว เขาสมรสกับ สมเด็จพระราชินีคามิลลาแห่งสหราชอาณาจักร พระอัครมเหสีพระองค์ปัจจุบันของ สมเด็จพระเจ้าชาลส์ที่ 3 แห่งสหราชอาณาจักร มีบุตร 2 คน ได้แก่
ต่อมาหย่ากันในปี 2538 และสมรสใหม่กับ โรสแมรี พิตแมน
จักรพรรดิโฮสติเลียน

จักรพรรดิโฮสติเลียน (, พฤศจิกายน 251) จักรพรรดิแห่ง จักรวรรดิโรมันตะวันตก จาก กรกฎาคม ถึง พฤศจิกายน 251 โดยช่วงที่พระองค์ครองสิริราชสมบัติเป็นเวลาสั้น ๆ นั้นตรงกับช่วงเหตุการณ์ที่เรียกว่า วิกฤตการณ์คริสต์ศตวรรษที่ 3 จักรพรรดิโฮสติเลียนเป็นพระราชโอรสของ จักรพรรดิเดซิอัส และ จักรพรรดินีเฮเร็นเนีย อีทรัสซิลลา โดยไม่ทราบวันประสูติและได้เลื่อนขึ้นเป็น ซีซาร์ เมื่อเดือนพฤษภาคม ค.ศ. 251 โดย จักรพรรดิเดซิอัสในเดือนเดียวกันพระเชษฐา เฮเร็นนิอัส อีทรัสคัส ได้รับการสถาปนาเป็นยุวจักรพรรดิ
หลังจากจักรพรรดิเดซิอัสและจักรพรรดิเฮเร็นนิอัส อีทรัสคัสสวรรคตระหว่างการรบจากการซุ่มโจมตีโดยชาวกอธ เทรโบนิอานัส กาลลัส ได้สถาปนาตนขึ้นเป็นจักรพรรดิพระองค์ได้เลื่อนจักรพรรดิโฮสติเลียนขึ้นเป็นยุวจักรพรรดิและพระราชโอรสของพระองค์ โวลุซิอานัส เป็นซีซาร์
จักรพรรดิโฮสติเลียนเสด็จสวรรคตเมื่อเดือนพฤศจิกายน ค.ศ. 251 หลังจากครองสิริราชสมบัติได้เพียง 5 เดือนเนื่องจากถูกเชื้อโรคหรือถูกปลงพระชนม์โดยจักรพรรดิเทรโบนิอานัส กาลลัส
เควิน แมคอินทอช

เควิน แมคอินทอช  เป็นผู้ฝึกสอนกีฬาจักรยานชาวออสเตรเลีย
ชีวิตส่วนตัว.
แมคอินทอชมาจากรัฐเซาท์ออสเตรเลีย เขาอาศัยอยู่ในแอดิเลด รัฐเซาท์ออสเตรเลีย
กีฬาจักรยาน.
แมคอินทอชเป็นผู้ฝึกสอนกีฬาจักรยานชาวออสเตรเลีย
ในฐานะผู้ฝึกสอนรุ่นเยาวชนของรัฐวิกทอเรีย แมคอินทอชเป็นผู้ฝึกสอนให้แก่เบร็ทท์ แลนแคสเตอร์, แบรด เดวิดสัน, เดวิด เพล, เครก ดิชเบิร์น และโนเอล เซนส์
ในฐานะที่เป็นหัวหน้าผู้ฝึกสอนสถาบันกีฬารัฐเวสเทิร์นออสเตรเลีย เขาเป็นผู้ฝึกสอนให้แก่ไรอัน เบย์ลีย์, ปีเตอร์ ดอว์สัน, ริก สตีล, โบรดี คัลเลน และเอ็ดดี ฮอลแลนด์ส
ในฐานะหัวหน้าผู้ฝึกสอนนักกีฬาจักยานพาราลิมปิก เขาเป็นผู้ฝึกสอนให้แก่แอนดรูว์ พานาซโซโล, สก็อตต์ แมคฟี, แอนจิลา เฟลมมิง, รวมถึงผู้ได้รับเหรียญรางวัลพาราลิมปิกอย่างมาร์ก เลอ โฟลฮิก, ไมเคิล แกลลาเกอร์ และคีแรน โมดรา
แมคอินทอชได้เป็นผู้ฝึกสอนให้แก่ผู้แข่งกีฬาจักรยานซึ่งได้รับรางวัลเหรียญทองรวมกันสิบเหรียญในกีฬาพาราลิมปิกฤดูร้อน เขาเป็นผู้ฝึกสอนนักจักรยานในพาราลิมปิกฤดูร้อน 2000, พาราลิมปิกฤดูร้อน 2004 และพาราลิมปิกฤดูร้อน 2008 ในต้นปี ค.ศ. 2005 เขาได้รับการแต่งตั้งให้เป็นหัวหน้าผู้ฝึกสอนของโครงการกีฬาจักรยานพาราลิมปิกของออสเตรเลีย
แมคอินทอชเคยเป็นผู้ฝึกสอนให้แก่สโมสรจักรยานเบนดิโกแอนด์ดิสทริค ในปี ค.ศ. 1999 เขากลายเป็นหัวหน้าผู้ฝึกสอนกีฬาจักรยานพาราแห่งชาติสำหรับกีฬาจักรยานประเทศออสเตรเลีย เขาลาออกจากตำแหน่งในปี ค.ศ. 2007 เพื่อเข้ารับตำแหน่งผู้ฝึกสอนกีฬาจักรยานกับสถาบันกีฬารัฐเซาท์ออสเตรเลีย และถูกแทนที่ด้วยไซคลิงออสเตรเลียโดยเจมส์ วิคเตอร์ ส่วนในปี ค.ศ. 2011 เขากลายเป็นผู้อำนวยการการฝึกสอนให้แก่ไซคลิงเซาท์ออสเตรเลีย เขาเป็นผู้ฝึกสอนทีมออสเตรเลียในกีฬาจักรยานชิงแชมป์ยุโรป 2005 รวมถึงเป็นผู้ฝึกสอนทีมออสเตรเลียในกีฬาจักรยานชิงแชมป์โลก 2006 ของคณะกรรมการพาราลิมปิกนานาชาติ และในปี ค.ศ. 2007 เขาเป็นผู้ช่วยผู้ฝึกสอนทีมออสเตรเลียในกีฬาจักรยานพาราชิงแชมป์โลก 2007 ของสหพันธ์จักรยานนานาชาติ รวมถึงในปีเดียวกัน เขาเป็นหนึ่งในตัวเลือกระดับชาติสำหรับโครงการกีฬาจักรยานพาราของไซคลิงออสเตรเลียควบคู่กับมาร์ค ฟัลเชอร์ และเจมส์ วิคเตอร์
ในระยะเวลา 10 ปีในฐานะหัวหน้าผู้ฝึกสอนกีฬาจักรยานพาราลิมปิก แมคอินทอชดูแลเหรียญทองกว่า 100 เหรียญในกีฬาพาราลิมปิก, ชิงแชมป์โลก และชิงแชมป์ยุโรป พร้อมกับอีก 100 เหรียญเงินและเหรียญทองแดง
การยอมรับ.
ในปี ค.ศ. 2000, 2002 และ 2004 แมคอินทอชได้รับเลือกเป็นผู้ฝึกสอนแห่งปีของคณะกรรมการพาราลิมปิกออสเตรเลีย ส่วนในปี ค.ศ. 2000 เขาได้รับเลือกเป็นผู้ฝึกสอนแห่งปีของไซคลิงออสเตรเลีย นอกจากนี้ เขาได้รับการแต่งตั้งสู่หอเกียรติยศโดยคณะกรรมการพาราลิมปิกนานาชาติในปี ค.ศ. 2008
ป้อมเอเบิน-เอมาเอล

ป้อมเอเบิน-เอมาเอล  เป็นป้อมปราการในเบลเยียมที่ไม่ได้ถูกใช้งานมานานที่ตั้งอยู่ระหว่างลีแยฌและมาสทริชท์ บนชายแดนระหว่างเบลเยียม-เนเธอร์แลนด์ ใกล้กับคลองอัลเบิรต์ เป็นการออกแบบเพื่อการปกป้องเบลเยียมจากการโจมตีของเยอรมันผ่านเทือกเขาแคบของดินแดนเนเธอร์แลนด์ในภูมิภาค ก่อสร้างขึ้นในปี ค.ศ. 1931-1935 ได้มีชื่อเสียงที่โด่งดังว่าแข็งแกร่ง และช่วงเวลาสมัยนั้น มีขนาดใหญ่ที่สุดในโลก ป้อมได้ถูกจัดการโดยทหารเยอรมันที่ลงจอดด้วยเครื่องร่อน (85 นาย) เมื่อวันที่ 10 พฤษภาคม ค.ศ. 1940 ในช่วงสงครามโลกครั้งที่สอง การปฏิบัติการครั้งนี้ได้เคลียร์ทางเพื่อให้กองทัพเยอรมันเคลื่อนทัพเข้าสู่เบลเยียม โดยไม่ได้ถูกขัดขวางจากการยิงของป้อมเอเบิน-เอมาเอล ปัจจุบัน ป้อมแห่งนี้ยังคงถือว่าเป็นสมบัติของกองทัพเบลเยียม ป้อมปราการนี้ได้รับการบูรณะและอนุญาตให้สาธารณชนเข้าเยี่ยมชม
ภูมิพลินทร์

ภูมิพลินทร์ (ชื่อวิทยาศาสตร์: "Paraboea bhumiboliana" Triboun & Chuchan) พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้ใช้พระปรมาภิไธย ในชื่อวิทยาศาสตร์ของพืชในวงศ์ชาฤๅษี (Gesneriaceae) ซึ่งเป็นพืชชนิดแรกของไทย และเป็นพืชชนิดใหม่ของโลก (New Species) ที่นักอนุกรมวิธานพืชจากกรมวิชาการเกษตร และเจ้าหน้าที่อุทยานแห่งชาติแม่ปิง จัดเป็นพืชหายากและพืชถิ่นเดียว พบเฉพาะในประเทศไทยเท่านั้น (endemic species) โดย ดร. ปราโมทย์ ไตรบุญ และนายฐิติพันธ์ จูจันทร์ ร่วมกันสำรวจและค้นพบบริเวณแก่งหินปูน ในเขื่อนภูมิพล จังหวัดตาก และอุทยานแห่งชาติแม่ปิง จังหวัดลำพูน เมื่อปี พ.ศ. 2552 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระราชทานชื่อพรรณไม้ว่า “ภูมิพลินทร์” แปลว่า พรรณไม้ที่เป็นศรีสง่าแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 5 มีนาคม พ.ศ. 2554 
ลักษณะทางพฤกษศาสตร์.
ใบ เป็นใบเดี่ยว เรียงตรงข้ามสลับตั้งฉาก แผ่นใบรูปรีหรือรูปไข่ กว้าง 1.5 - 2.5 เซนติเมตร ยาว 2.5 - 6 เซนติเมตร ปลายใบมน โคนใบรูปลิ่ม ใต้ใบปกคลุมด้วยขนเหมือนใยแมงมุม สีขาว ก้านใบยาว 3 - 7 มิลลิเมตร
ช่อดอก แบบช่อกระจุกเชิงประกอบ ออกด้านเดียว สั้น เกิดที่ยอดหรือใบใกล้ปลายกิ่ง ใบประดับรองรับดอก รูปเกือบกลมถึงรูปไข่กว้าง กลีบเลี้ยงโคนเชื่อมติดกันเป็นหลอด ปลายแยกเป็น 5 แฉก กลีบดอกเชื่อมติดกันเป็นรูประฆัง ปลายแยกเป็น 5 แฉก รูปไข่กว้าง สีชมพูหรือสีม่วงอ่อน ภายในโคนหลอดมีแต้มสีเหลือง 
ผล แบบผลแห้งแตก รูปคล้ายกระสวย เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมาก
ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ (เส้นทางแชมเปียนส์)

หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ.
แต่ละเวลาคือ CEST , ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
รอบคัดเลือกรอบสอง.
สรุปผลการแข่งขัน.
<section begin=Q2 />
<section end=Q2 />
แมตช์.
"รวมผลสองนัด เดอะ นิว เซนต์ส ชนะ 3–2."
"รวมผลสองนัด ตอร์เปโด คูไตซี ชนะ 7–0."
"รวมผลสองนัด ซรินจ์สกี มอสตาร์ ชนะ 3–2."
"รวมผลสองนัด วาลูร์ ชนะ 3–1."
"รวมผลสองนัด อาลาชเคิร์ต ชนะ 1–0."
"รวมผลสองนัด เอฟ91 ดูเดอแลงก์ ชนะ 3–2."
"รวมผลสองนัด สปาร์ตักส์ ยัวมาลา ชนะ 9–0."
"รวมผลสองนัด อาโปเอล ชนะ 5–2."
"รวมผลสองนัด โอลิมปิยา ลุบล์ยานา ชนะ 6–2."
รอบคัดเลือกรอบสาม.
สรุปผลการแข่งขัน.
<section begin=Q3 />
<section end=Q3 />
แมตช์.
"รวมผลสองนัด ลูโดโกเรตส์ รัซกราด ชนะ 2–1."
"รวมผลสองนัด เอฟ91 ดูเดอแลงก์ ชนะ 4–3."
"รวมผลสองนัด ซีเอฟอาร์ คลูช ชนะ 7–0."
"รวมผลสองนัด โอลิมปิยา ลุบล์ยานา ชนะ 7–1."
"รวมผลสองนัด เสมอ 2–2. เชริฟฟ์ ตีรัสปอล ชนะด้วยกฏประตูทีมเยือน."
"รวมผลสองนัด โรเซนบอร์ก ชนะ 5–0."
"รวมผลสองนัด ซูดูวา มารีจัมโพเล ชนะ 1–0."
"รวมผลสองนัด อาโปเอล ชนะ 5–3."
"รวมผลสองนัด ตอร์เปโด คูไตซี ชนะ 5–4."
รอบเพลย์ออฟ.
สรุปผลการแข่งขัน.
<section begin=PO />
<section end=PO />
แมตช์.
"รวมผลสองนัด สปาร์ตัก เตอร์นาวา ชนะ 3–1."
"รวมผลสองนัด เสมอ 1–1. อัสตานา ชนะลูกโทษ 2–1."
"รวมผลสองนัด โรเซนบอร์ก ชนะ 5–1."
"รวมผลสองนัด เอฟ91 ดูเดอแลงก์ ชนะ 5–2."
"รวมผลสองนัด เซลติก ชนะ 4–1."
"รวมผลสองนัด คาราบัก ชนะ 3–1."
"รวมผลสองนัด มัลเมอ เอฟเอฟ ชนะ 4–2."
"รวมผลสองนัด ลูโดโกเรตส์ รัซกราด ชนะ 5–0."
หมายเหตุ.
<templatestyles src="Reflist/styles.css" />
แอนิมัล-เว็จเทอะเบิล-มิเนอรัลแมน

แอนิมัล-เว็จเทอะเบิล-มิเนอรัลแมน  เป็นตัวร้ายที่มีพลังพิเศษในบันเทิงคดีจากจักรวาลดีซีและคู่อริของดูมพาโทรล
ประวัติการตีพิมพ์.
แอนิมัล-เว็จเทอะเบิล-มิเนอรัลแมนปรากฏตัวครั้งแรกในดูมพาโทรล (ชุดแรก) #89 (สิงหาคม ค.ศ. 1964) และได้รับการสร้างโดยอาร์โนลด์ เดรก และบรูโน เปรมีอานี
ประวัติตัวละคร.
ดอกเตอร์ สเวน ลาร์เซน เป็นนักวิทยาศาสตร์ชาวสวีเดนและอดีตนักศึกษาของ ดร.ไนลส์ เคาล์เดอร์ แต่พวกเขาก็มีเรื่องมีราวหลังจากที่ถูกกล่าวหาว่าเป็นคนขโมยความคิดของเขาสำหรับรังสีป้องกันการสลายตัว ลาร์เซนได้รับพลังอำนาจมหาศาลหลังจากที่ตกลงไปในตู้กรดอะมิโน เขาใช้พลังของเขาเพื่อแก้แค้นเคาล์เดอร์และดูมพาโทรล แต่ดูมพาโทรลได้ชนะลาร์เซนและสามารถถอดพลังของเขาได้ ทว่า หลังจากนั้นเขาก็ฟื้นและต่อสู้กับดูมพาโทรลอีกครั้ง
ลาร์เซนกลับมาเผชิญหน้ากับดูมพาโทรล ใน"ดูมพาโทรล" ฉบับที่ 2 #15 (ธันวาคม ค.ศ. 1988) และ #16 (ฤดูหนาว ค.ศ. 1988) ร่วมกับนายพลอิมมอร์ตัส เขาพ่ายแพ้หลังจากที่เซลเซียสห่อร่างเขาไว้ในน้ำแข็ง
ในการสัมภาษณ์กับคีธ กิฟเฟน ในปี ค.ศ. 2009 เกี่ยวกับ"ดูมพาโทรล"ของเขา กิฟเฟนเปิดเผยว่าลาร์เซนควรเป็นคนร้ายในนั้น
ในฉบับที่สิบสองของซีรีส์ ลาร์เซนเป็นสมาชิกคนหนึ่งของฟรอนต์เมน ซึ่งเป็นทีมของซูเปอร์พาวเวอร์การ์ดที่ทำงานให้กับมิสเตอร์ซัมบอดีเอนเตอร์ไพรส์ ทีมของเขากำลังทำการทำลายชื่อเสียงของดูมพาโทรล โดยได้รับการฝึกในรูปแบบต่าง ๆ เกี่ยวกับวิธีทำให้เหล่าฮีโร่ดูไม่ดีผ่านกล้อง ไม่มีใครรู้จักฟรอนต์เมน 'มิสเตอร์ซัมบอดี' มีชุดเครื่องแบบของพวกเขาที่จะปลดปล่อยระเบิดร้ายแรงในรูปแบบที่ทำให้มันดูเหมือนกับว่าดูมพาโทรลได้ฆ่าพวกเขาโดยเจตนา
"เดอะนิว 52".
ในเดือนกันยายน ค.ศ. 2011 เดอะนิว 52 ได้ปลุกเครื่องของดีซีต่อเนื่องอีกครั้ง ในระยะเวลาใหม่นี้ แอนิมัล-เว็จเทอะเบิล-มิเนอรัลแมน ได้รับการมุ่งเสนอใหม่ในฐานะเป็นส่วนหนึ่งของมาตรการรักษาความปลอดภัยในการทดลองที่ไนลส์ เคาล์เดอร์ ช่วยปลดปล่อยผู้บุกรุกเมื่อมีการตีฝ่าใต้ดินที่ซับซ้อน
ใน "วอชเมน" ภาคต่อ "ดูมสเดย์คล็อก" แอนิมัล-เว็จเทอะเบิล-มิเนอรัลแมน เป็นหนึ่งในสมาชิกของทีมซูเปอร์ฮีโร่ของอินเดียเดอะดูมด้วยแนวคิด "ทฤษฎีซูเปอร์แมน" ที่เริ่มต้นการแข่งขันอาวุธเกี่ยวกับยอดมนุษย์
พลังและความสามารถ.
แอนิมัล-เว็จเทอะเบิล-มิเนอรัลแมน สามารถเปลี่ยนส่วนใดส่วนหนึ่งของร่างกายของเขาลงในรูปแบบของสัตว์, ผัก หรือแร่ธาตุ หลากรูปแบบประกอบกันในแต่ละครั้ง การปรากฏตัวของเขาส่วนใหญ่ แขน, ขา และใบหน้าด้านซ้ายของเขาใช้เปลี่ยนในรูปแบบต่าง ๆ โดยปล่อยให้ลำตัวและใบหน้าด้านขวาของเขาเป็นปกติ
พระเจ้าชัยวรมันที่ 3

พระเจ้าชัยวรมันที่ 3 (สวรรคต พ.ศ. 1420) พระนามเดิมว่า ชัยวรมัน หรือพระนามเต็มว่า พระกมรเตงอัญศรีชัยวรมันเทวะ (วฺระ กํมฺรเตงฺ อญฺ ศรีชยวรฺมฺมเทว) ไม่ค่อยมีใครรู้เรื่องราวเกี่ยวกับพระองค์มากนัก รู้เพียงว่าเป็นพระราชโอรส และผู้สืบราชบัลลังก์ของพระเจ้าชัยวรมันที่ 2 เป็นพระมหากษัตริย์แห่งอาณาจักรพระนครพระองค์ที่ 2 #เปลี่ยนทาง พระเจ้ายโศวรมันที่ 1 อ้างว่ามีความเกี่ยวข้องกับพระเชษฐาหรือพระอนุชาของ พระอัยกี (ย่า) ของพระเจ้าชัยวรมันที่ 3 คือ พระเจ้ารุทรวรมัน คำจารึกจากปราสาทแห่งหนึ่งอธิบายว่า: "เมื่อพระองค์ล้มเหลวในการจับช้างป่าขณะล่าสัตว์ พระเจ้าสัญญาว่าพระองค์จะจับสัตว์ได้ถ้าพระองค์สร้างสถานที่ศักดิ์สิทธิ์" อาจมีปราสาทที่สร้างขึ้นในรัชสมัยของพระองค์บ้าง แต่ก็ไม่มีใครพูดถึงปราสาทที่สร้างขึ้นในรัชสมัยของพระองค์ พระองค์สวรรคตในปี พ.ศ. 1420 อาจเป็นช่วงการจับช้างป่า
สวรรคต.
พระเจ้าชัยวรมันที่ 3 สวรรคตเมื่อ ค.ศ.877 มีพระนามเมื่อสวรรคตแล้วว่า "พระบาทวิษณุโลก"
บรรณานุกรม.
<templatestyles src="Reflist/styles.css" />
เนเมียวนรธา

เนเมียวนรธา  นายพลชาวพม่าในราชวงศ์โก้นบอง ซึ่งในเวลาต่อมาได้กลายเป็นเจ้าเมืองคนแรกของเมืองย่างกุ้ง เนเมียวนรธาเป็นหนึ่งใน 68 แม่ทัพ ที่ พระเจ้าอลองพญา คัดเลือกด้วยพระองค์เองเพื่อทำศึกเข้ายึดอาณาจักรหงสาวดีใหม่ ใน ค.ศ. 1752 เนเมียวนรธามีชื่อเมื่อแรกเกิดว่า ชเวยี (ရွှေရည်) เกิดที่หมู่บ้าน Khin Latt ในหุบเขามู เขตซะไกง์ในปัจจุบัน
เขาได้รับการแต่งตั้งให้เป็นเจ้าเมืองย่างกุ้งโดยพระเจ้าอลองพญาเมื่อวันที่ 24 พฤษภาคม ค.ศ. 1757 ซึ่งพระเจ้าอลองพญาโปรดเกล้าให้ยกฐานะอดีตหมู่บ้านของ ตะโกง ที่พระองค์ได้เข้ายึดครองเมื่อสองปีก่อนหน้าขึ้นเป็นเมืองท่าหลักของอาณาจักรพระองค์
ตลาดน้ำคลองบางหลวง

ตลาดน้ำคลองบางหลวง เป็นตลาดน้ำท้องถิ่นริมคลองบางกอกใหญ่ ซึ่งเป็นเป็นชุมชนเก่าแก่ตั้งแต่กรุงศรีอยุธยา ตั้งอยู่ที่เขตภาษีเจริญ กรุงเทพมหานคร ภายในตลาดน้ำประกอบด้วยชุมชน อาคารไม้เก่าแก่สูง 2 ชั้นเรียงรายตลอดริมฝั่งคลองบางหลวง ร้านค้าขายของที่ระลึก ร้านอาหาร ร้านตัดผม นิทรรศการชุมชน ซึ่งรวบรวมของเก่าต่าง ๆ ไว้หลายชนิด นอกจากนี้รอบ ๆ ตลาดน้ำ ยังประกอบด้วยวัดกำแพง (บางจาก) ซึ่งเป็นวัดเก่าคู่ชุมชนมาอย่างยาวนาน
ภายในตลาดน้ำยังประกอบด้วยสิ่งที่น่าสนใจทั้ง บ้านศิลปิน ซึ่งเป็นบ้านเก่าของ "ตระกูลรักสำรวจ" ตระกูลช่างทองเก่าแก่ ซึ่งปรับปรุงให้เป็นสถานที่แสดงงานศิลป์ และเป็นที่รวมตัวของของ กลุ่มศิลปินที่รัก งานศิลปะ เป็นอาคารที่มีคอร์ทตรงกลางสร้างล้อมรอบเจดีย์เก่าซึ่งเป็นเจดีย์ย่อมุมไม้สิบสอง สันนิษฐานว่าเป็นหนึ่งในสี่ของเจดีย์แต่ละทิศที่กำหนดเขตพื้นที่เก่าของวัดกำแพง นอกจากนี้ยังมีการเปิดแสดงหุ่นละครเล็กให้รับชมฟรีอีกด้วย 
ปัจจุบันตลาดน้ำคลองบางหลวง จัดเป็นหนึ่งในสถานที่ท่องเที่ยวริมคลองแห่งหนึ่งในเขตภาษีเจริญ เช่นเดียวกับตลาดน้ำวัดนิมมานรดี ตลาดน้ำแห่งนี้ได้รับความสนใจ ทั้งจากคนไทย และชาวต่างชาติ โดยเป็นเส้นทางผ่านของเรือหางยาว และยังเป็นเส้นทางปั่นจักรยานอีกด้วย โดยตลาดน้ำแห่งนี้ เป็นตลาดกลางวันเปิดในเวลา 9 โมงเช้าถึง 6 โมงเย็น
วันแมวสากล

วันแมวสากล  เป็นวันสำคัญซึ่งตรงกับวันที่ 8 สิงหาคม ของทุกปี กองทุนระหว่างประเทศเพื่อสวัสดิการสัตว์ (International Fund for Animal Welfare) กำหนดขึ้นเมื่อ ค.ศ. 2002 เพื่อกระตุ้นความตระหนักรู้เกี่ยวกับแมว และเรียนรู้เกี่ยวกับการช่วยเหลือและพิทักษ์รักษาแมว
บางประเทศเรียกวันแมวสากลว่า วันแมวโลก (World Cat Day) และวันแมวสากลได้แพร่หลายไปทั่วโลกนับแต่ริเริ่มเป็นต้นมา แม้ประเทศส่วนใหญ่จะถือวันที่ 8 สิงหาคม เป็นวันแมวสากล แต่รัสเซียมีวันแมวแห่งชาติ (National Cat Day) ในวันที่ 1 มีนาคม แทน ส่วนสหรัฐมีทั้งวันแมวสากล และวันแมวแห่งชาติในวันที่ 29 ตุลาคม
นอกจากนี้ ยังมีวันสำคัญเกี่ยวกับแมวในวันที่ 22 กุมภาพันธ์ ซึ่งริเริ่มในญี่ปุ่น ก่อนกลายเป็นกระแสในสื่อสังคมเนื่องเพราะผู้คนส่งภาพและวิดีโอแมวต่อ ๆ กันไป
นครินทรา

นครินทรา พรรณไม้ในพระนามาภิไธยสมเด็จพระศรีนครินทราบรมราชชนนี นครินทรา มี (ชื่อวิทยาศาสตร์: "Paraboea sangwaniae" Triboun) โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้ใช้พระนามาภิไธย สมเด็จพระศรีนครินทราบรมราชชนนี ในชื่อวิทยาศาสตร์ของพืชในวงศ์ชาฤๅษี ซึ่งเป็นพืชชนิดแรกของไทย และเป็นพืชชนิดใหม่ของโลก (New Species) ที่นักอนุกรมวิธานพืชจากกรมวิชาการเกษตรค้นพบ จัดเป็นพืชหายาก (rare plants)และพืชถิ่นเดียว พบเฉพาะในประเทศไทยเท่านั้น (endemic species) โดย ดร.ปราโมทย์ ไตรบุญ สำรวจและค้นพบบริเวณบริเวณยอดเขาหินปูน บริเวณดอยตุง อำเภอแม่ฟ้าหลวง จังหวัดเชียงราย เมื่อปี พ.ศ. 2552 เพื่อเฉลิมพระเกียรติพระราชชนนี ที่ทรงมีพระราชกรณียกิจเกี่ยวข้องด้านการอนุรักษ์ทรัพยากรธรรมชาติและสิ่งแวดล้อม โครงการพัฒนาดอยตุง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อพรรณไม้ว่า "นครินทรา" แปลว่า พรรณไม้ที่เป็นศรีสง่าแด่สมเด็จพระศรีนครินทราบรมราชชนนี เมื่อวันที่ 5 มีนาคม พ.ศ. 2554 
ลักษณะทางพฤกษศาสตร์.
เป็นไม้พุ่มขนาดเล็ก สูง 20-60 เซนติเมตร
กิ่ง แตกกิ่งก้านเป็นพุ่มตั้งตรงหรือทอดเอนไปตามพื้นหิน กิ่งมีขนาดเล็กเรียว
ลำต้น ลำต้นส่วนล่างเป็นเนื้อไม้แข็งมีนวมหุ้ม 10-15 เซนติเมตร
ใบ ใบเป็นใบเดี่ยว 4-5 คู่ เรียงตรงข้ามสลับตั้งฉาก แผ่นเป็นรูป ปลายมน โคนรูปลิ่ม ขอบใบมีลักษณะหยักมน เป็นครีบสอบยาวเรียวเชื่อมต่อมาจากโคนแผ่นใบ
ช่อดอก ช่อดอกมีลักษณะเป็นกระจุก เกิดที่ยอดหรือซอกใบใกล้ปลายกิ่ง ใบประดับ และใบประดับย่อยรองรับดอกรูปร่างมน
กลีบเลี้ยง กลีบเลี้ยงมีห้ากลีบเป็นสีเขียว โคนเชื่อมติดกันเป็นหลอด
กลีบดอก กลีบดอกเป็นรูประฆังสีขาวอมม่วงอ่อน
ผล แบบผลแห้งแตก เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมาก
อควาแมน เจ้าสมุทร

อควาแมน เจ้าสมุทร  เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2018 สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องที่หกในจักรวาลขยายดีซี และจัดจำหน่ายโดยวอร์เนอร์บราเธอร์สพิกเจอร์ส ภาพยนตร์กำกับโดย เจมส์ วาน จากบทภาพยนตร์โดย เดวิด ลีสลี จอห์นสัน-แม็คโกล์ดริกและวิลล์ บีลล์ แสดงนำโดย เจสัน โมโมอา เป็น อควาแมน ในภาพยนตร์ เขาต้องเดินทางไป แอตแลนติส อาณาจักรใต้น้ำ เพื่อหยุดยั้งคิงออร์ม น้องชายของเขา ที่ต้องการรวบรวมเจ็ดอาณาจักรใต้น้ำเพื่อมาทำลายโลกพื้นผิว แอมเบอร์ เฮิร์ด, วิลเลม เดโฟ, แพทริก วิลสัน, ดอล์ฟ ลันด์แกรน, ยาห์ยา อับดุล-มาทีน ที่ 2, ลูดี หลิน, ทีมูเอรา มอร์ริสันและนิโคล คิดแมน แสดงในบทบาทสมทบ
การพัฒนาเริ่มต้นในปี ค.ศ. 2004 แต่ก็ไม่มีความคืบหน้า จนกระทั่ง "บุรุษเหล็ก ซูเปอร์แมน" ฉายในปี ค.ศ. 2013 ในเดือนสิงหาคม ค.ศ. 2014 วิลล์ บีลล์และเคิร์ต จอห์นสแตด ได้รับการว่าจ้างให้แข่งขันกันเขียนบทภาพยนตร์ เจมส์ วาน เซ็นสัญญาเป็นผู้กำกับในเดือนเมษายน ค.ศ. 2015 และในเดือนกรกฎาคม ค.ศ. 2016 ภาพยนตร์เดินหน้าต่อด้วยบทภาพยนตร์ของบีลล์ นักแสดงหลักได้รับการยืนยันตั้งแต่ปี ค.ศ. 2016 ถึงต้นปี ค.ศ. 2017 การถ่ายทำเริ่มต้นในเดือนพฤษภาคม ค.ศ. 2017 โดยถ่ายทำที่ วิลเลจโรดโชว์สตูดิโอส์ ใน โกลด์โคสต์, ควีนส์แลนด์, ออสเตรเลีย นอกจากนี้ มีการถ่ายทำเพิ่มเติมที่แคนาดา, อิตาลี และโมร็อกโก การถ่ายทำเสร็จสิ้นในเดือนตุลาคมปีเดียวกัน ภาพยนตร์มีภาพที่สร้างด้วยคอมพิวเตอร์ ที่มาจากบริษัทผู้สร้างวิชวลเอ็ฟเฟ็กต์หลายราย ตั้งแต่การจำลองผมที่มีรายละเอียดสูงไปจนถึงการสร้างสัตว์และสถานที่ด้วยคอมพิวเตอร์
"อควาแมน เจ้าสมุทร" ฉายรอบปฐมทัศน์ที่ลอนดอนเมื่อวันที่ 26 พฤศจิกายน ค.ศ. 2018 และฉายในสหรัฐเมื่อวันที่ 21 ธันวาคม ปีเดียวกัน ภาพยนตร์ทำเงิน 1.148 พันล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดของจักรวาลขยายดีซี, ภาพยนตร์ที่ทำเงินสูงสุดที่สร้างจากตัวละครของดีซีคอมิกส์, ภาพยนตร์ที่ทำเงินสูงสุดอันดับที่ห้าในปี ค.ศ. 2018 และภาพยนตร์ที่ทำเงินสูงสุดตลอดกาลอันดับที่ยี่สิบ ภาพยนตร์เรื่องนี้ได้รับการยกย่องในด้านวิชวลเอ็ฟเฟ็กต์, การออกแบบงานสร้าง, โทน, ฉากโลดโผน, การกำกับของวานและการแสดงของโมมัว แต่ได้รับการติในเรื่องของเนื้อเรื่องและความยาวของภาพยนตร์ ภาพยนตร์ภาคต่อ "อควาแมน กับอาณาจักรสาบสูญ" มีกำหนดเข้าฉาย 16 ธันวาคม ค.ศ. 2022
เอนริเก เปญญา นิเอโต

เอนริเก เปญญา นิเอโต (เกิด 20 กรกฎาคม ค.ศ. 1966) เป็นนักการเมืองชาวเม็กซิโกผู้ดำรงตำแหน่งประธานาธิบดีเม็กซิโกคนที่ 64 ตั้งแต่วันที่ 1 ธันวาคม ค.ศ. 2012 ถึง 30 พฤศจิกายน ค.ศ. 2018 ต่อจากเฟลิเป กัลเดรอน อิโนโฆซา
เมาริซิโอ มากริ

เมาริซิโอ มากริ (เกิด 8 กุมภาพันธ์ ค.ศ. 1959) เป็นนักการเมืองชาวอาร์เจนตินาผู้ดำรงตำแหน่งประธานาธิบดีอาร์เจนตินาคนที่ 56 และคนปัจจุบัน ตั้งแต่วันที่ 10 ธันวาคม ค.ศ. 2015 ต่อจากกริสตินา เฟร์นันเดซ เด กีร์ชเนร์
ดีโยกู ซูวารึช

ดีโยกู ซูวารึช ดึ อัลบือร์การียา  นักเดินทางและนักสำรวจชาวโปรตุเกสในช่วงคริสต์ศตวรรษที่ 16
ซูวารึชได้เข้ารับราชการในกองทัพพม่า ในฐานะทหารรับจ้างในรัชสมัยพระเจ้าตะเบ็งชะเวตี้ และได้ร่วมเดินทางมาตีกรุงศรีอยุธยา พร้อมกับผู้บังคับบัญชา 5 นายและทหารรับจ้างอาชีพอีก 180 นาย เมื่อ ค.ศ. 1548
ช่วงเป็นทหารรับจ้างที่พม่า ซูวารึชเคยพยายามที่จะบังคับลูกสาวของพ่อค้าที่ร่ำรวยเขาฆ่าเจ้าบ่าวและคนอื่น ๆ ที่มาช่วยเธอ ทำให้เจ้าสาวฆ่าตัวตายเพื่อหลีกเลี่ยงอันตรายที่กำลังจะเกิดขึ้นกับตัวเอง 
ช่วงปลายชีวิตมีผู้ส่งซูวารึชไปยังเมืองของเจ้าสาวที่เคยถูกเขาข่มเหง เขาถูกชาวบ้านปาหินจนตาย มีการปล้นบ้านของเขาและพบสมบัติจำนวนน้อย เชื่อกันว่าสมบัติส่วนใหญ่ได้ถูกแอบซ่อนฝังดินไว้
ฟือร์เนา เม็งดึช ปิงตู

ฟือร์เนา เม็งดึช ปิงตู (ประมาณ 1509 – 8 กรกฎาคม 1583) เป็นนักสำรวจและนักเขียนชาวโปรตุเกสซึ่งได้จดบันทึกการเดินทางของเขาเอาไว้และได้ถูกตีพิมพ์ในชื่อ "Pilgrimage" เมื่อ ค.ศ. 1614 หรือ 31 ปีหลังจากที่ปิงตูเสียชีวิตซึ่งหนึ่งในนั้นรวมถึงบันทึกการเดินทางมายังกรุงศรีอยุธยา ซึ่งปิงตูได้จดบันทึกถึงประวัติศาสตร์สยามในช่วงเวลาก่อนหน้ารวมถึงในช่วงเวลานั้นเอาไว้
สิ่งสืบทอด.
ใน ค.ศ. 1978 มีการตั้งชื่อหลุมอุกกาบาตบนดาวพุธตามชื่อของเขาเป็น"Mendes Pinto"
ไซริล รามาโฟซา

ไซริล รามาโฟซา (เกิด 17 พฤศจิกายน ค.ศ. 1962) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่ 5 และคนปัจจุบัน ตั้งแต่วันที่ 15 กุมภาพันธ์ ค.ศ. 2018 ต่อจากจาค็อบ ซูมา
ชีวิตส่วนตัว.
รามาโฟซาแต่งงานกับ Hope Ramaphosa ใน ค.ศ. 1978 ถึง 1989 ทั้งคู่มีลูกชายคนเดียว และแต่งงานกับ Nomazizi Mtshotshisa นักธุรกิจสาวที่เสียชีวิตแล้ว ใน ค.ศ. 1991 ถึง 1993 ต่อมาใน ค.ศ. 1996 เขาแต่งงานกับ Tshepo Motsepe แพทย์และพี่/น้องสาวของมหาเศรษฐีเหมืองแร่ชาวแอฟริกาใต้ Patrice Motsepe กล่าวกันว่าเขามีลูก 5 คน
เขาถือครองคฤหาสน์หรูที่ตีนเขา Lion's Head ในเคปทาวน์ และทรัพย์สินอื่น ๆ อีก 30 อย่าง ใน ค.ศ. 2018 Investing.com ประมาณการว่าเขามีมูลค่าสินทรัพย์สุทธิที่ 6.4 พันล้านแรนด์แอฟริกาใต้ (450 ล้านดอลลาร์สหรัฐ)
เขาเป็นผู้รู้หลายภาษา และเป็นที่รู้จักจากการใช้ภาษาในแอฟริกาใต้หลายภาษาในการให้คำปราศรัย
หลี่ อีถง

หลี่ อีถง (จีน:李一桐) เป็นนักแสดงหญิงชาวจีน หลี่ อีถง เป็นที่รู้จักครั้งแรกในปีพ.ศ. 2559 ด้วยการรับบทนำในละครเรื่อง Demon Girl ต่อมาในปีพ.ศ. 2560 เธอได้รับบท อึ้งย้ง ในละครกำลังภายในโทรทัศน์เรื่อง "มังกรหยก 2017" ของ กิมย้ง มังกรหยก 2017 ชุดที่เธอแสดงนำ ได้เรตติ้งทางทีวีหลักในจีน 3 ล้านคนดู และเธอก็ได้รับรางวัลนักแสดงหญิงหน้าใหม่ของปีนั้นมาครองได้สำเร็จ และเรตติ้งในฮ่องกงที่ฉายทางทีวีหลักอยู่ในเกณฑ์ที่ดี ทำให้เธอเป็นที่รู้จักเพิ่มมากยิ่งขึ้น ทั้งในประเทศจีน และฮ่องกง และทำให้ หลี่อีถง มีแฟนคลับในฮ่องกง ขึ้นมา โดยบทบาท อึ้งย้ง ฉบับ หลี่อวี้ถง ค่อนข้างเป็นที่ยอมรับจากแฟน ๆ จำนวนไม่น้อยของ องเหม่ยหลิง มากที่สุด
ต่อมาในปีพ. ศ. 2561 เธอได้นำแสดงในภาพยนตร์เรื่อง Bloody Romance ซึ่งได้เล่นเป็นฆาตกรชื่อ Wan Mei นอกจากนี้เธอยังได้ร้องเพลงประกอบละครอีกด้วย
เกปา อาร์ริซาบาลากา

เกปา อาร์ริซาบาลากา เรบูเอลตา (บาสก์และ; เกิดวันที่ 3 ตุลาคม ค.ศ. 1994) หรือเรียกสั้น ๆ ว่า เกปา เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้แก่อาร์เซนอล ในพรีเมียร์ลีก
อาร์ริซาบาลากาเป็นชาวบาสก์และได้เล่นให้กับทีมเยาวชนของอัตเลติกเดบิลบาโอ เขาลงเล่นระดับอาชีพครั้งในช่วงที่ถูกปล่อยยืมตัวให้กับปอนเฟร์ราดินาและเรอัลบายาโดลิดในเซกุนดาดิบิซิออน ก่อนที่จะกลับสู่ต้นสังกัดอย่างอัตเลติกซึ่งเขาได้ลงเล่นให้กับสโมสรทั้งสิ้น 54 นัด ต่อมาใน ค.ศ. 2018 อาร์ริซาบาลากาเซ็นสัญญากับเชลซีด้วยค่าตัว 80 ล้านยูโร ทำให้เขากลายเป็นผู้รักษาประตูที่มีค่าตัวแพงที่สุดในโลก
อาร์ริซาบาลากาชนะเลิศฟุตบอลชิงแชมป์แห่งชาติยุโรปเยาวชน 2012 กับทีมชาติสเปนรุ่นอายุไม่เกิน 19 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2017 และถูกเลือกติดทีมชาติในการแข่งขันฟุตบอลโลก 2018
มณฑลแคนาดา

มณฑลแคนาดา  หรือ สหมณฑลแคนาดา  เป็นอาณานิคมของสหราชอาณาจักรในทวีปอเมริกาเหนือระหว่างค.ศ. 1841 ถึง 1867 รัฐบาลกรุงลอนดอนได้จัดตั้งมณฑลนี้ขึ้นตามคำแนะนำของลอร์ดเดอร์แฮม ภายหลังเกิดเหตุกบฎค.ศ. 1837–1838
พระราชบัญญัติสหภาพ ค.ศ. 1840 ผ่านการเห็นของของรัฐสภาสหราชอาณาจักรเมื่อวันที่ 23 กรกฎาคม 1840 ก่อนที่สมเด็จพระราชินีนาถวิกตอเรียจะทรงประกาศใช้ในวันที่ 10 กุมภาพันธ์ 1841 พระราชบัญญัติฉบับนี้ได้ควบรวมมณฑลแคนาดาบน (Upper Canada) และมณฑลแคนาดาล่าง (Lower Canada) เข้าด้วยกัน มีการยุบสภาของทั้งสองมณฑลและจัดตั้งสภาใหม่ขึ้นมาแทนโดยใช้ระบบสองสภา
มณฑลแคนาดาถูกยุบลงเมื่อมีการสถาปนาสมาพันธรัฐแคนาดาขึ้นมาในวันที่ 1 กรกฎาคม 1867 ซึ่งได้แบ่งแคนาดาออกเป็นสองส่วนอีกครั้ง คือรัฐออนแทรีโอ และรัฐควิเบก
สุลต่านเมห์เหม็ดที่ 1

สุลต่านเมห์เหม็ดที่ 1 (1386/1387 – 26 พฤษภาคม 1421) สุลต่านองค์ที่ 5 แห่ง รัฐสุลต่านออตโตมัน จาก ค.ศ. 1413 ถึง 1421 พระองค์เป็นพระราชโอรสองค์ที่ 4 ของ สุลต่านบาเยซิดที่ 1 สุลต่านองค์ที่ 4 ที่ประสูติแต่ทาสรับใช้และชายาองค์สุดท้าย เดฟเล็ต ฮาตุน
เมื่อพระราชบิดาพ่ายแพ้และถูกจับเป็นเชลยใน ยุทธการที่อังการา เมื่อ ค.ศ. 1402 พระองค์ต้องต่อสู้กับพระเชษฐาและพระอนุชาทั้ง 4 พระองค์ในช่วงสงครามกลางเมืองระหว่าง ค.ศ. 1402 ถึง 1413 ซึ่งพระองค์เป็นสุลต่านพระองค์แรกที่ปกครองจาก คาบสมุทรอนาโตเลีย ไปจนถึงพรมแดนของยุโรปภายใต้การปกครองของพระองค์และพระองค์สามารถรวมออตโตมันให้เป็นหนึ่งเดียวอีกครั้งเมื่อ ค.ศ. 1413 กระทั่งพระองค์สวรรคตเมื่อ ค.ศ. 1421
มูซา วาเก

มูซา วาเก (เกิด 4 ตุลาคม ค.ศ. 1998) เป็นนักฟุตบอลชาวเซเนกัล ปัจจุบันลงเล่นในตำแหน่งกองหลังด้านขวาให้กับเอ็นเอชเค กอริกา สโมสรในโครเอเชียนเฟิสต์ฟุตบอลลีก และทีมชาติเซเนกัล
ยัง เซ-ชัน

ยัง เซ-ชัน  เกิดวันที่ 8 ธันวาคม 2529) เป็นนักแสดงตลกชาวเกาหลีใต้ ปัจุจบันเมื่อเดือนเมษายน พ.ศ. 2560 ยัง เซ-ชันพร้อมด้วยจอน โซมิน ได้รับการคัดเลือกให้เป็นนักแสดงประจำรายการปกิณกะบันเทิง รันนิงแมน ของเกาหลีใต้
คอมมูนปารีส

คอมมูนปารีส  เป็นฝ่ายสังคมนิยมหัวรุนแรง, ต่อต้านศาสนา และเป็นฝ่ายปฏิวัติ ซึ่งตั้งตัวเป็นคณะปกครองกรุงปารีสระหว่าง 18 มีนาคม ถึง 28 พฤษภาคม 1871 
ผลของสงครามฝรั่งเศส-ปรัสเซียนำมาสู่การล่มสลายของจักรวรรดิฝรั่งเศสที่สองและเป็นจุดเริ่มต้นของสาธารณรัฐที่สามในวันที่ 4 กันยายน 1870 ในช่วงสงครามนั้น กรุงปารีสถูกกองทัพฝ่ายเยอรมันล้อมอยู่สี่เดือน สาธารณรัฐที่สามได้ย้ายเมืองหลวงไปยังเมืองตูร์ พื้นที่ส่วนใหญ่ของปารีสได้รับการป้องกันในช่วงเวลานี้ หน่วยติดอาวุธส่วนใหญ่มาจากกองอารักษ์ชาติมีมากกว่าทหารประจำการกองทัพ
กรุงปารีสยอมจำนนต่อปรัสเซียเมื่อวันที่ 28 มกราคม 1871 และในเดือนกุมภาพันธ์ Adolphe Thiers ผู้บัญชาการคนใหม่ของรัฐบาลแห่งชาติฝรั่งเศสลงนามในข้อสงบศึกกับปรัสเซียที่ปลดอาวุธกองทัพประจำการ แต่ไม่รวมถึงกองอารักษ์ชาติ ในวันที่ 18 มีนาคม กองอารักษ์ชาติของคอมมูนได้ฆ่านายพลกองทัพฝรั่งเศสสองนาย และคอมมูนปฏิเสธที่จะยอมรับอำนาจของรัฐบาลฝรั่งเศส คอมมูนปกครองกรุงปารีสเป็นเวลาสองเดือนจนกว่าจะมีการปราบปรามโดยกองทัพฝรั่งเศสในช่วง "La semaine sanglante" ("สัปดาห์เลือด") ซึ่งเริ่มตั้งแต่วันที่ 21 พฤษภาคม 1871 
การอภิปรายเกี่ยวกับนโยบายและผลของคอมมูนมีอิทธิพลอย่างมากต่อความคิดของคาร์ล มาคส์ ที่อธิบายว่าเป็นตัวอย่างของ "เผด็จการโดยชนชั้นกรรมาชีพ"
เจ้าชายวิลเฮ็ล์มแห่งเดนมาร์ก

เจ้าชายวิลเฮ็ล์มแห่งเดนมาร์กและนอร์เวย์  ประสูติเมื่อวันที่ 21 กุมภาพันธ์ 2230 ณ โคเปนเฮเกน เดนมาร์ก ทรงเป็นพระราชโอรสพระองค์สุดท้อง (พระองค์ที่ 5) ใน พระเจ้าคริสเตียนที่ 5 แห่งเดนมาร์ก และ ชาร์ล็อทเทอ อมาเลียแห่งเฮส็สเซิน-คัสเซิล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์สิ้นพระชนม์เมื่อวันที่ 23 พฤศจิกายน 2248 สิริพระชันษาเพียง 18 พระชันษา
เจ้าชายกอร์มแห่งเดนมาร์ก

เจ้าชายกอร์มแห่งเดนมาร์ก  ประสูติเมื่อวันที่ 24 กุมภาพันธ์ ค.ศ. 1919 เป็นพระโอรสพระองค์ที่ 4 และพระองค์แรกใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก โดยพระองค์ทรงงานด้านทหารเรือเดนมาร์ก 
พระองค์และพระภคินีและพระอนุชาไม่มีสิทธิสืบราชบัลลังก์ เนื่องจากการเสกสมรสของพระบิดาและพระมารดาที่ขัดแย้งต่อกฎมนเทียรบาล 
พระองค์สิ้นพระชนม์เมื่อวันที่ 26 ธันวาคม ค.ศ. 1991 ณ กรุงโคเปนเฮเกน สิริพระชันษา 72 ปี พระองค์มิได้เสกสมรสและไม่มีพระบุตร
สงครามโซเวียต–ญี่ปุ่น

สงครามโซเวียต–ญี่ปุ่น ("Soviet Union entry into war against Japan") เป็นความขัดแย้งทางทหารในช่วงสงครามโลกครั้งที่สอง ในไม่ช้าหลังจากเที่ยงคืนเมื่อวันที่ 9 สิงหาคม 1945 เมื่อสหภาพโซเวียตบุกครองรัฐหุ่นเชิดแมนจูกัวของญี่ปุ่น การโจมตีของโซเวียตและมองโกเลียนำมาสู่การยุติการยึดครองแมนจูกัว, เหม่งเจียง (มองโกเลีย), ทางตอนเหนือของเกาหลี, คาราฟูโตะ และ หมู่เกาะคูริล ความพ่ายแพ้ของกองทัพกวันตงของญี่ปุ่นช่วยในการยอมจำนนของญี่ปุ่นและการยุติสงครามโลกครั้งที่สอง การที่โซเวียตเข้าสู่สงครามเป็นปัจจัยสำคัญในการตัดสินใจของรัฐบาลญี่ปุ่นที่จะยอมจำนนอย่างไม่มีเงื่อนไข
แผ่นดินไหวในเกาะลมบก สิงหาคม พ.ศ. 2561

เมื่อวันที่ 5 สิงหาคม พ.ศ. 2561 เกิดเหตุแผ่นดินไหวระดับตื้นซึ่งวัดขนาดความรุนแรงได้ 6.9 ตามมาตราขนาดโมเมนต์ (7.0 ตามมาตราริกเตอร์) ที่เกาะลมบก จังหวัดนูซาเติงการาตะวันตก ประเทศอินโดนีเซีย แผ่นดินไหวครั้งนี้เป็นแผ่นดินไหวตามของแผ่นดินไหวนำซึ่งเกิดขึ้นในบริเวณใกล้เคียงกันเมื่อวันที่ 29 กรกฎาคม และมีขนาดความรุนแรง 6.4 ตามมาตราขนาดโมเมนต์
จุดเหนือศูนย์เกิดแผ่นดินไหวครั้งนี้อยู่ในแผ่นดิน ใกล้หมู่บ้านโลโลอันในอำเภอลมบกเหนือ แต่เนื่องจากมีการไถลตัวของแผ่นเปลือกโลกขึ้นไปทางทิศเหนือจนถึงทะเลจึงก่อให้เกิดสึนามิด้วย มีรายงานการสั่นสะเทือนอย่างรุนแรง (severe) ทั่วทั้งเกาะลมบก ในขณะที่มีรายงานการสั่นสะเทือนอย่างแรง (strong) ในเกาะบาหลีและเกาะซุมบาวาซึ่งอยู่ใกล้เคียง
มีรายงานความเสียหายเป็นวงกว้างทั้งในเกาะลมบกและเกาะบาหลี เจ้าหน้าที่กล่าวว่าโครงสร้างต่าง ๆ อย่างน้อยร้อยละ 80 ในอำเภอลมบกเหนือถูกทำลายหรือเสียหาย เหตุแผ่นดินไหวครั้งนี้ส่งผลให้มีผู้เสียชีวิตที่ได้รับการยืนยันแล้ว 259 ราย มีผู้บาดเจ็บที่ได้รับการยืนยันแล้วกว่า 1,400 ราย และมีผู้ไร้ที่อยู่มากกว่า 165,000 ราย
แผ่นดินไหวครั้งนี้เป็นครั้งใหญ่และรุนแรงที่สุดเท่าที่มีการบันทึกไว้ของเกาะลมบก นอกจากนี้ ด้วยจำนวนผู้เสียชีวิตกว่า 250 ราย จึงเป็นแผ่นดินไหวที่ร้ายแรงที่สุดของหมู่เกาะซุนดาน้อยนับตั้งแต่แผ่นดินไหวในเกาะโฟลเร็ซ พ.ศ. 2535 และเป็นแผ่นดินไหวที่ร้ายแรงที่สุดของอินโดนีเซียนับตั้งแต่แผ่นดินไหวในหมู่เกาะเมินตาไว พ.ศ. 2553
เจ้าชายคริสเตียนแห่งเดนมาร์ก (2218-2238)

เจ้าชายคริสเตียนแห่งเดนมาร์ก (2218-2238)  ประสูติเมื่อวันที่ 25 มีนาคม 2218 ณ โคเปนเฮเกน เดนมาร์ก ทรงเป็นพระราชโอรสพระองค์รองใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก 
ขณะมีพระชันษาที่ 12 พระชันษา พระองค์ได้รับการคาดหมายในการเป็นพระมหากษัตริย์แห่งโปแลนด์ ขณะมีพระชันษา 14 พระชันษานั้น ทรงเล่นโอเปร่า ถวายพระราชบิดาในวันคล้ายวันเฉลิมพระชนมพรรษา ณ พระราชวงศ์อมาเลียนบอร์ก และได้เกิดเหตุการณ์ไฟไหม้ ณ ท้องพระโรง แต่ถูกระงับเพลิงทัน พระองค์และพระราชบิดา ทรงปลอดภัยดี ต่อมาพระองค์เสด็จไปศึกษาต่อ ณ อุล์ม ประเทศเยอรมนี ต่อมาทรงประชวรด้วยพระโรคฝีดาษ จนสิ้นพระชนม์เมื่อวันที่ 27 มิถุนายน 2238 สิริพระชันษาเพียง 20 พระชันษา
ลอสแอนเจลิส แกลดิเอเตอส์

ลอสแอนเจลิส แกลดิเอเตอส์  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองลอสแอนเจลิส รัฐแคลิฟอร์เนีย สหรัฐอเมริกา ทีมแกลดิเอเตอส์เข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก 
ชื่อ สัญลักษณ์ และสี.
เมื่อวันที่ 2 พฤศจิกายน พ.ศ. 2560 แบรนด์ลอสแอนเจลิส แกลดิเอเตอส์ได้รับการเปิดตัวอย่างเป็นทางการ ชื่อและสัญลักษณ์รูปหัวสิงโตกำลังคำรามในโล่กร้านสงครามถูกเลือกมาใช้แทนจิตวิญญาณของการกีฬาและความบันเทิง เหล่ากลาดิอาตอร์แห่งโรมโบราณ ผู้ซึ่งใช้ความรุนแรงและ "เต็มใจที่จะเสียสละให้ดีที่สุดและเข้าถึงหัวใจของผู้ชมนับล้านที่อยู่เบื้องหลังมานานหลายศตวรรษ" เพื่อให้ธีมความเป็นกลาดิอาตอร์นั้นมีความต่อเนื่อง สีที่ทางทีมเลือกใช้จึงเป็นสีม่วง สีขาว ซึ่งได้รับแรงบันดาลใจมาจากสีส่วนพระองค์ในจักรพรรดิโรมัน ซึ่งเหล่ากลาดิอาตอร์นั้นต่อสู้กันเพื่อพระองค์ ในสัญลักษณ์ตัวอักษรมีการใช้สีที่ตัดกับสีตัวอักษรอื่นในตัว L และ A ในคำว่า Gladiators เพื่อเน้นฐานที่ตั้งของทีมในลอสแอนเจลิส
 "ณ วันที่ 14 กรกฎาคม 2561"
 "ณ วันที่ 29 ธันวาคม 2561"
ผู้เล่น.
การคัดตัวเข้าเล่นในลีกออลสตาร์.
รายชื่อผู้เล่นของลอสแอนเจลิส แกลดิเอเตอส์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 3 กรกฎาคม 2561"
สุลต่านมูรัดที่ 2

สุลต่านมูรัดที่ 2 (ตุรกีออตโตมัน:مراد ثانى Murād-ı sānī, ตุรกี:"II. Murat"; 16 มิถุนายน 1404 - 3 กุมภาพันธ์ 1451) สุลต่านองค์ที่ 6 แห่ง ออตโตมัน จากปี ค.ศ. 1421 ถึง ปี ค.ศ. 1444 และอีกครั้งในปี ค.ศ. 1446 ถึงปี ค.ศ. 1451
รัชสมัยของสุลต่านมูรัดที่ 2 เป็นช่วงเวลาแห่งการพัฒนาเศรษฐกิจที่สำคัญ การค้าเพิ่มขึ้นและเมืองออตโตมันขยายตัวอย่างมาก ในปี ค.ศ. 1432 นักเดินทาง Bertrandon de la Broquière บันทึกว่ารายได้ประจำปีของออตโตมันเพิ่มขึ้นเป็น 2,500,000 ducats และหากสุลต่านมูรัดที่ 2 ได้ใช้ทรัพยากรที่มีอยู่ทั้งหมด พระองค์ก็สามารถรุกรานยุโรปได้อย่างง่ายดาย
รัชสมัยของสุลต่านมูรัดที่ 2 ยังเป็นยุคที่ออตโตมันเสริมสร้างความมั่นคงทางการทหารและการบริหารราชการอย่างเข้มแข็ง พระองค์ได้ปฏิรูประบบราชการและทัพทหาร รวมถึงการจัดตั้งกองกำลังเยนิเชรี (Janissaries) ที่เป็นกองทัพราบชั้นยอดซึ่งมีบทบาทสำคัญในชัยชนะทางการทหารต่าง ๆ นอกจากนี้ การขยายตัวของเมืองหลวงและโครงสร้างพื้นฐานต่าง ๆ ยังส่งเสริมให้เศรษฐกิจมีความเข้มแข็งและประชากรเพิ่มมากขึ้น การพัฒนาเหล่านี้วางรากฐานให้จักรวรรดิออตโตมันกลายเป็นมหาอำนาจในภูมิภาคยุโรปและตะวันออกกลางในเวลาต่อมา